
Προσθήκη μεταβατικής διάταξης στο τέλος του άρθρου 

31 του καταστατικού του Κλάδου Κύριας Ασφάλισης 

Ανταποκριτών Ξένου Τύπου του ΤΑΙΣΥΤ (Π.Δ. 419/ 

1983 (ΦΕΚ 154 Α ). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 7 του Ν. 940/1979 (ΦΕΚ 
157Α ) «περί συστάσεως παρά τω ΤΑΙΣΥΤ: α) Κλάδου κυ¬ 
ρίας ΑσφαλΙσεως των Φωτοειδησεογράφων και Εικονολη¬ 
πτών Επικαίρων Τηλεοράσεως και β) Κλάδου Κυρίας 
ΑσφαλΙσεως των Ανταποκριτών Ξένου Τύπου και υπαγω¬ 
γής των εις την ασφάλισιν του Κλάδου ΑσφαλΙσεως Ασθε¬ 
νείς και Μητρότητας του ΙΚΑ και ρυθμίσεως σύναψών 
θεμάτων». 

2. Τις διατάξεις των άρθρων 23 και 27 του Ν. 1558/ 
1985 (137Α') και τις διατάξεις του άρθρου 5 του Π.Δ. 437/ 
1985 (ΦΕΚ 157Α). 

3. Τις διατάξεις του άρθρου 29Α του Ν. 1558/1985 ποα 
προστέθηκε με το άρθρο 27 του Ν. 2081/1992 (ΦΕΚ 
154Α'). 

4. Τις διατάξεις του άρθρου 15 του Π.Δ. 213/1992 


(ΦΕΚ 102Α') «Οργανισμός Γενικής Γραμματείας Κοινωνι¬ 
κών Ασφαλίσεων». 

5. Την 2024/26.10.1993 (ΦΕΚ 833Β ) απόφαση του 
Πρωθυπουργού και του Υπουργού Υγείας, Πρόνοιας και 
Κοινωνικών Ασφαλίσεων «Ανάθεση αρμοδιοτήτων στον 
Υφυπουργό Υγείας, Πρόνοιας και Κοινωνικών Ασφαλί¬ 
σεων, Φοίβο ΙωαννΙδη». 

6. Τη γνώμη του Διοικητικού Συμβουλίου του Ταμείου 
Ασφάλισης Ιδιοκτητών Συντακτών και Υπαλλήλων Τύπου, 
που διατυπώθηκε κατά την 52η/ΐ 0.11.1994 συνεδρίασή 
του. 

7. Τη γνώμη του Συμβουλίου Κοινωνικής ΑσφαλΙσεως, 
που διατυπώθηκε κατά την 63/8.3.1995 συνεδρίασή του 
της ΚΗ' περιόδου. 

8. Το γεγονός ότι το παρόν διάταγμα προκαλεί δαπάνη 
σε βάρος του προϋπολογισμού του Κλάδου Κύριας Ασφά¬ 
λισης Ανταποκριτών Ξένου Τύπου του Ταμείου Ασφάλισης 
ιδιοκτητών Συντακτών και Υπαλλήλων Τύπου (ΝΠΔΔ), 
ύψους εβδομήντα χιλιάδων (70.000) δρχ. περίπου για το 
1995. 

Η δαπάνη αυτή, θα καλυφθεί από τις πιστώσεις που 
έχουν έγγραφέ! στους κωδικούς 0615, 0636, 0637 του 
προϋπολογισμού του Κλάδου. 

9. Την 293/1995 γνωμοδότηση του Συμβουλίου της 
ΕπικρατεΙας, μετά την πρόταση του Υφυπουργού Υγείας, 
Πρόνοιας και Κοιν. Ασφαλίσεων, αποφασίζουμε: 

Άρθρο 1 

Στο τέλος του άρθρου 31 του Π.Δ. 419/1983 (154 Α'), 
προστίθεται παρ. 4, που έχει ως εξής: 

«4. Το ποσό της σύνταξης, όσων συνταξιοδοτήθηκαν 
από 1.1.1993 μέχρι 30.6.1993, σε καμμιά περίπτωση δεν 
μπορεί να είναι κατώτερο από το ποσό της σύνταξης των 
συνταξιοδστηθέντων προ της 1.1.1993, με τις Ιδιες προϋ¬ 
ποθέσεις. 

Τα οικονομικά αποτελέσματα που προκύπτουν από 
ρύθμιση αυτή, αρχίζουν από την ημερομηνία ισχύος του 
παρόντος Προεδρικού Διατάγματος». 

Άρθρο 2 

Η ισχύς του διατάγματος αυτού, αρχίζει από την πρώτη 
του επόμενου της δημοσίευσης μηνάς. 

Στον Υφυπουργό Υγείας, Πρόνοιας και Κοινωνικών 
Ασφαλίσεων, αναθέτουμε τη δημοσίευση και εκτέλεση 
του παρόντος διατάγματος. 

Αθήνα, 8 Αυγούστου 1995 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΦΥΠΟΥΡΓΟΣ ΥΓΕΙΑΣ ΠΡΟΝΟΙΑΣ ΚΑΙ 
ΚΟΙΝΩΝΙΚΟΝ ΑΣΦΑΛΙΣΕΩΝ 

ΦΟΙΒΟΣ ΙΟΑΝΝΙΔΗΣ 
-♦- 

( 2 ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 327 
Όροι και διαδικασίες για την ανάθεση της εκτέλεσης και 

τη χρηματοδότηση έργων, μελετών και υπηρεσιών, που 

προβλέπονται σε προγράμματα του Υπουργείου Βιομη¬ 
χανίας, Ενέργειας και Τεχνολογίας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 7 παρ. 4 του Ν. 2244/1994 
(ΦΕΚ Α' 168) «Ρύθμιση θεμάτων ηλεκτροπαραγωγής από 
ανανεώσιμες πηγές ενέργειας και από συμβατικά καύσιμα 
και άλλες διατάξεις», όπως αντικαταστάθηκε με το άρθρο 
27 παρ. 2 του Ν. 2308/1995 (ΦΕΚ Α’ 114). 

2. Το γεγονός ότι δεν προκαλείται επιβάρυνση στον 
κρατικό προϋπολογισμό (άρθρο 29α του Ν. 1558/85 ΦΕΚ 
Α’ 158). 

3. Την με αριθμό 350/1995 γνωμοδότηση του Συμβου¬ 
λίου Επικρατείας με πρόταση του Υπουργού Βιομηχανίας, 
Ενέργειας και Τεχνολογίας, αποφασίζουμε: 

Άρθρο 1 

Πεδίο εφαρμογής 

Με το παρόν διάταγμα ρυθμίζονται θέματα, όροι και δια¬ 
δικασίες για την ανάθεση της εκτέλεσης και τη χρηματο¬ 
δότηση έργων, μελετών και υπηρεσιών, που προβλέπο- 
νται σε προγράμματα του Υπουργείου Βιομηχανίας, Ενέρ¬ 
γειας και Τεχνολογίας ή τμήματά τους ή απαιτούνται για 
την υποστήριξή τους. 

Άρθρο 2 

Διαδικασίες ανάθεσης μελετών, έργων και υπηρεσιών 

1. Με αποφάσεις του Υπουργού Βιομηχανίας, Ενέρ¬ 
γειας και Τεχνολογίας ανατίθεται η εκτέλεση έργων, η εκ¬ 
πόνηση μελετών και η παροχή υπηρεσιών του άρθρου 1 σε 
φορείς του δημόσιου ή του ιδιωτικού τομέα: 

α. μετά από προκήρυξη διαγωνισμού σύμφωνα με την 
παράγραφο 3, 

β. μέσω διαπραγματεύσεων χωρίς προηγούμενη προκή¬ 
ρυξη διαγωνισμού σύμφωνα με την παράγραφο 2. 

2. Με αποφάσεις του Υπουργού Βιομηχανίας, Ενέρ¬ 
γειας και Τεχνολογίας μετά από γνώμη της αρμόδιας επι¬ 
τροπής του άρθρου 5 του παρόντος διατάγματος είναι δυ¬ 
νατόν να ανατεθεί η εκτέλεση έργου, η εκπόνηση μελέτης 
και η παροχή υπηρεσιών μέσω διαπραγματεύσεων χωρίς 
προκήρυξη στις εξής περιπτώσεις: 

α. Όταν για λόγους τεχνικούς ή σχετικούς με την προ¬ 
στασία αποκλειστικών δικαιωμάτων μπορούν να διενεργη- 


θούν μόνο από συγκεκριμένο φορέα. 

β. Όταν, και στο βαθμό που είναι απολύτως αναγκαίο, 
λόγω απρόβλεπτων περιστάσεων που δεν απορρέουν από 
ευθύνη της υπηρεσίας, προκύπτει επιτακτικά επείγουσα 
ανάγκη που δεν συμβιβάζεται με τις προθεσμίες του άρ¬ 
θρου 3 παρ. 4. 

γ. Οταν δεν έχει υποβληθεί καμμία κανονική ή παραδε¬ 
κτή προσφορά σε ήδη προκηρυχθεΐσα διαδικασία, εφόσον 
στις διαπραγματεύσεις γίνονται δεκτοί όλοι οι προσφέρο- 
ντες που κατά την προηγούμενη διαδικασία υπέβαλαν 
προσφορές σύμφωνες με τις τυπικές της προϋποθέ¬ 
σεις. 

δ. Οταν δεν έχει υποβληθεί καμμία ή καμμία συμφέ- 
ρουσα προσφορά σε ήδη προκηρυχθείσα διαδικασία, εφό¬ 
σον οι όροι της αρχικής προκήρυξης δεν έχουν τροποποιη¬ 
θεί ουσιωδώς. 

ε. Όταν πρόκειται για συμπληρωματικές μελέτες, έργα 
ή υπηρεσίες που δεν περιλαμβάνονται στο αρχικό προβλε- 
πόμενο σχέδιο ή στην αρχική σύμβαση και που κατέστη¬ 
σαν αναγκαίες λόγω απρόβλεπτων περιστάσεων κατά την 
εκτέλεση της αρχικής σύμβασης, εφόσον συντρέχουν οι 
εξής προϋποθέσεις: 

αα. θα εκτελεσθούν από τον ανάδοχο της μελέτης, του 
έργου ή των υπηρεσιών αυτών, 

ββ. δεν μπορούν, από τεχνική ή οικονομική άποψη, να 
διαχωρισθούν από την εκτέλεση της αρχικής σύμβασης 
χωρίς να δημιουργήσουν μείζσνα προβλήματα στο Υπουρ¬ 
γείο Βιομηχανίας, Ενέργειας και Τεχνολογίας ή αν και 
μπορούν να διαχωρισθούν από την εκτέλεση της αρχικής 
σύμβασης, είναι απολύτως αναγκαία για την ολοκλήρωσή 
-*ης και 

γγ. η προϋπολογιζόμενη συνολική αξία τους δεν υπερ¬ 
βαίνει το 50% της αξίας του αντικειμένου της αρχικής 
σύμβασης. 

στ. Όταν πρόκειται για μελέτη, έργο ή υπηρεσίες με 
προϋπολογισμό μέχρι δέκα (10) εκατομμύρια δρχ. και η 
ανάθεση γίνεται σε φορείς του ιδιωτικού τομέα. 

ζ. Όταν πρόκειται για μελέτη, έργο ή υπηρεσίες με 
προϋπολογισμό μέχρι πενήντα (50) εκατομμύρια δρχ. και 
η ανάθεση γίνεται σε εποπτευόμενους από το Υπουργείο 
Βιομηχανίας, Ενέργειας και Τεχνολογίας φορείς. 

3. Σε κάθε περίπτωση πλην των ανωτέρω, η ανάθεση 
της εκτέλεσης έργου, της εκπόνησης μελέτης και της πα¬ 
ροχής υπηρεσιών γίνεται με απόφαση του Υπουργού Βιο¬ 
μηχανίας, Ενέργειας και Τεχνολογίας μετά από προκή¬ 
ρυξη διαγωνισμού και γνώμη της αρμόδιας επιτροπής του 
άρθρου 5 του παρόντος διατάγματος. 

Άρθρο 3 
Προκήρυξη 

1. Περίληψη της προκήρυξης που προβλέπεται από το 
άρθρο 2, παρ. 3, δημοσιεύεται σε δύο (2) ημερήσιες πολι¬ 
τικές και δύο (2) οικονομικές εφημερίδες, με πανελλήνια 
κυκλοφορία. Εφόσον ο προϋπολογισμός του έργου, της 
μελέτης ή των υπηρεσιών υπερβαίνει τα διακόσιες χιλιά¬ 
δες (200.000) ΕΟυ, η περίληψη πρέπει να έχει αποσταλεί 
στην Υπηρεσία Επισήμων Εκδόσεων των Ευρωπαϊκών 
Κοινοτήτων για να δημοσιευθεί στην Επίσημη Εφημερίδα 
των Ευρωπαϊκών Κοινοτήτων. 

2. Η προκήρυξη περιλαμβάνει ιδίως το αντικείμενο της 
μελέτης, του έργου ή των υπηρεσιών, τις προϋποθέσεις 
και τα δικαιολογητικά συμμετοχής, τον τόπο, τον τρόπο 

και την προθεσμία υποβολής των προσφορών, τον τρόπο 
αποσφράγισης των προσφορών, τον τόπο, τον τρόπο και 
την προθεσμία εκτέλεσης της σύμβασης, τους τρόπους 
χρηματοδότησης, την ημερομηνία της ενδεχόμενης απο¬ 
στολής της στην Υπηρεσία Επισήμων Εκδόσεων των Ευ¬ 
ρωπαϊκών Κοινοτήτων, τη δυνατότητα αναθεώρησης του 
τιμήματος. Επίσης περιλαμβάνει τα κριτήρια αξιολόγησης 
και τον τρόπο εφαρμογής τους, εκτός αν λόγω της φύσης 
του έργου, της μελέτης ή των υπηρεσιών, οι προδιαγρα¬ 
φές της σύμβασης δεν μπορούν να διατυπωθούν με ακρί¬ 
βεια ικανή να επιτρέψει τον καθορισμό τους, καθώς και 
τον προϋπολογισμό του έργου, της μελέτης ή των υπηρε¬ 
σιών, εκτός αν, σε εξαιρετικές περιπτώσεις, η φύση της ή 
αστάθμητοι παράγοντες δεν επιτρέπουν συνολικό προϋ¬ 
πολογισμό. 

3. Στην προκήρυξη περιέχονται οι απαιτούμενες τεχνι¬ 
κές προδιαγραφές. Οι προδιαγραφές αυτές δεν επιτρέπε¬ 
ται να μνημονεύουν προϊόντα συγκεκριμένης κατασκευής 
ή προέλευσης ή προϊόντα κατασκευασμένα με ιδιαίτερες 
μεθόδους ούτως ώστε να αποκλείονται ή να ευνοούνται 
ορισμένοι προσφέροντες, εκτός αν δικαιολογούνται από 
την φύση της μελέτης, του έργου ή των υπηρεσιών. Ιδίως 
δεν επιτρέπεται η αναφορά εμπορικών σημάτων, διπλω¬ 
μάτων ευρεσιτεχνίας ή τύπων, καθώς και η αναφορά ορι¬ 
σμένης καταγωγής ή παραγωγής, εκτός αν συνοδεύεται 
από τις λέξεις «ή ισοδύναμο» ή «ή αντίστοιχο», εφόσον δεν 
είναι δυνατή η περιγραφή του έργου, της μελέτης ή των 
υπηρεσιών με άλλο τρόπο. 

4. Η προκήρυξη καθορίζει την προθεσμία υποβολής των 
προσφορών, η οποία δεν μπορεί να είναι μικρότερη των εί¬ 
κοσι (20) ημερών από την τελευταία δημοσίευση της περί¬ 
ληψης της προκήρυξης ή των πενήντα δύο (52) ημερών 
από την αποστολή της στην Ευρωπαϊκή Ένωση σύμφωνα 
με την παράγραφο 1. Η αρμόδια επιτροπή του άρθρου 5 
γνωμοδοτεί μέσα σε σαράντα (40) ημέρες από τη λήξη της 
προθεσμίας για την υποβολή των προσφορών. 

Αρθρο 4 

Προϋποθέσεις συμμετοχής στις διαδικασίες ανάθεσης 

1. Δικαίωμα συμμετοχής στις διαδικασίες ανάθεσης 
έχουν όλα τα φυσικά ή νομικά πρόσωπα ή ενώσεις των 
προσώπων αυτών που υποβάλλουν κοινή προσφορά. Οι 
ενώσεις αυτές δεν δύνανται να υποχρεωθούν να περιβλη- 
θούν ιδιαίτερη νομική μορφή για να υποβάλουν προ¬ 
σφορά. Η επιλεγείσα ένωση δύναται να υποχρεωθεί να 
πράξει τούτο, όταν της ανατεθεί η εκτέλεση της μελέτης 
ή του έργου ή η παροχή υπηρεσιών. 

2. Οι συμμετέχοντες οφείλουν να πληρούν τις προϋπο¬ 
θέσεις συμμετοχής, ιδίως την φερεγγυότητα και την 
επαγγελματική αξιοπιστία και όσες άλλες ορίζονται στην 
προκήρυξη. Όσοι δεν πληρούν τις προϋποθέσεις αυτές 
αποκλείονται. 

3. Στην προκήρυξη είναι δυνατόν να προβλέπεται η επί 
ποινή απαραδέκτου υποβολή εγγύησης συμμετοχής του 
προσφέροντος, ύψους μέχρι 5% επί της συνολικής προϋ- 
πολογισθείσας δαπάνης. Η εγγύηση επιστρέφεται σε 
δέκα (10) ημέρες, αφού ολοκληρωθεί η διαδικασία ανάθε¬ 
σης. Η εγγύηση παρέχεται από πιστωτικά ή άλλα νομικά 
πρόσωπα που λειτουργούν νόμιμα στα κράτη μέλη της Ευ¬ 
ρωπαϊκής Ένωσης και έχουν σύμφωνα με την νομοθεσία 


των κρατών μελών την αρμοδιότητα αυτή, και συνοδεύεται 
από επίσημη μετάφραση στην Ελληνική. 

Αρθρο 5 

Γνωμοδοτικές επιτροπές και επιτροπές αξιολόγησης 

1. Με αποφάσεις του Υπουργού Βιομηχανίας, Ενέρ¬ 
γειας και Τεχνολογίας συγκροτούνται γνωμοδοτικές επι¬ 
τροπές για την ανάθεση της εκτέλεσης των έργων, της εκ¬ 
πόνησης των μελετών ή της παροχής των υπηρεσιών. 
Έργο των επιτροπών είναι η γνωμοδότηση ως προς την 
ανάθεση της εκτέλεσης των έργων, της εκπόνησης των 
μελετών ή της παροχής των υπηρεσιών. Κάθε επιτροπή 
αποτελείται από πέντε (5) μέλη, από τα οποία τουλάχιστον 
τα τρία (3) είναι υπάλληλοι του Υπουργείου Βιομηχανίας, 
Ενέργειας και Τεχνολογίας ή του ευρύτερου δημόσιου το¬ 
μέα και το πολύ τα δύο (2) εξωτερικοί εμπειρογνώμονες. 
Με τις ίδιες αποφάσεις ορίζονται ο πρόεδρος, ο αναπλη¬ 
ρωτής του, ο γραμματέας και οι εισηγητές. 

2. Αν η αξιολόγηση των υποβαλλομένων προτάσεων 
απαιτεί ειδικές τεχνικές γνώσεις, με αποφάσεις του 
Υπουργού Βιομηχανίας, Ενέργειας και Τεχνολογίας είναι 
δυνατόν να ορίζονται ειδικές επιτροπές αποτελούμενες 
από υπαλλήλους του Υπουργείου Βιομηχανίας, Ενέργειας 
και Τεχνολογίας, υπαλλήλους του ευρύτερρου δημόσιου 
τομέα και εξωτερικούς εμπειρογνώμονες. Οι επιτροπές 
αυτές υποβάλλουν την έκθεσή τους στην αρμόδια γνωμο- 
δοτική επιτροπή της παραγράφου 1. Με τις ίδιες αποφά¬ 
σεις ορίζονται ο Πρόεδρος και ο Γραμματέας. 

3. Οι εισηγητές και τα μέλη των επιτροπών των παραγρά¬ 
φων 1 και 2 δεν πρέπει να είναι σύμβουλοι, εταίροι ή μέ¬ 
τοχοι ή μέλη των οργάνων διοίκησης των φορέων που 
έχουν υποβάλει προσφορές, δεν πρέπει να έχουν σχέση 
συγγένειας ή άλλη ικανή να εγείρει υποψίες προσωπολη- 
ψίας με συμβούλους, μετόχους, εταίρους ή μέλη των ορ¬ 
γάνων διοίκησης των φορέων αυτών και δεν πρέπει να 
έχουν συμμετάσχει στην εκπόνηση των μελετών, που τυ¬ 
χόν απαιτούνται για την υποβολή της προσφοράς. Επίσης 
οι ανωτέρω είναι υποχρεωμένοι να υποβάλλουν δήλωση 
για την περιουσιακή τους κατάσταση σύμφωνα με τα άρ¬ 
θρα 6 και επ. του Ν. 1738/1987 (ΦΕΚ Α’ 200). 


Αρθρο 6 

Κριτήρια ανάθεσης 

Η ανάθεση γίνεται στον υποβάλλοντα την πλέον συμφέ- 
ρουσα προσφορά βάσει κριτηρίων, που ορίζονται στην 
προκήρυξη όταν αυτή προβλέπεται, όπως, ενδεικτικά 
αναφέρονται, η ποιότητα, τα τεχνικά πλεονεκτήματα, η 
ημερομηνία παράδοσης, το ύψος της αμοιβής. 

Αρθρο 7 

Ματαίωση ή επανάληψη 

Με απόφαση του Υπουργού Βιομηχανίας, Ενέργειας και 
Τεχνολογίας, μετά από γνώμη της αρμόδιας επιτροπής 
του άρθρου 5 αν κριθεί ότι καμμία από τις υποβληθείσες 
προσφορές δεν είναι συμφέρουσα, μπορεί να ματαιωθεί ή 
να επαναπροσληφθεί η διαδικασία ανάθεσης, υπό την επι- 

φύλαξη του άρθρου 2 παρ. 2, εδ. δ. Η τυχόν παρασχεθεΐσα 
εγγύηση επιστρέφεται σύμφωνα με το άρθρο 4 παρ. 3. 

Άρθρο 8 

Κοινοποίηση της ανάθεσης ή του αποκλεισμού 

1. Στον επιλεγέντα αποστέλλεται έγγραφη ειδοποίηση, 
στην οποία ορίζεται και η προθεσμία συνάψεως της συμ- 
βάσεως. 

2. Η αρμόδια υπηρεσία κοινοποιεί εγγράφως σε κάθε 
συμμετέχοντα που αποκλείσθηκε την απόφαση, τους λό¬ 
γους αποκλεισμού του, το όνομα του επιλεγέντος, την 
προθεσμία για την άσκηση ενστάσεως καθώς και το όρ¬ 
γανο ενώπιον του οποίου μπορεί να ασκηθεί αυτή κατά το 
άρθρο 9 του παρόντος διατάγματος, μέσα σε δεκαπέντε 
(15) ημέρες από την έκδοση της σχετικής απόφασης. Η 
κοινοποίηση επιδίδεται με δικαστικό επιμελητή ή με δη¬ 
μόσιο, δημοτικό ή κοινοτικό όργανο με απόδειξη παραλα¬ 
βής. 

3. Εφόσον πρόκειται για έργο, μελέτη ή υπηρεσίες με 
προϋπολογισμό άνω των διακοσίων χιλιάδων (200.000) 
ΕΟυ, η απόφαση ανάθεσης του Υπουργού Βιομηχανίας, 
Ενέργειας και Τεχνολογίας και το σχετικό πρακτικό, που 
περιέχει μεταξύ άλλων τα στοιχεία και τους λόγους της 
επιλογής του αναδόχου, καθώς και τα στοιχεία και τους 
λόγους αποκλεισμού των αποκλεισθέντων, γνωστοποιεί¬ 
ται στις αρμόδιες κοινοτικές αρχές, μετά από αίτημά τους. 

4. Εάν για οποιοδήποτε λόγο ματαιωθεί η διαδικασία 
ανάθεσης ή η κατάρτιση της σύμβασης η υπηρεσία γνω¬ 
στοποιεί στους συμμετέχοντες τους λόγους για τους 
οποίους αποφασίστηκε τούτο. Εφόσον πρόκειται για 
έργο, μελέτη ή υπηρεσίες με πορϋπολογισμό άνω των δια- 
κοσίων χιλιάδων (200.000) ΕΟΙ), πληροφορεί σχετικά και 
την Υπηρεσία Επισήμων Εκδόσεων των Ευρωπαϊκών Κοι¬ 
νοτήτων. 

Άρθρο 9 

Ενστάσεις 

Επιτρέπεται ένσταση: 

α. Κατά της προκήρυξης, από όποιον έχει έννομο συμ¬ 
φέρον. 

β. Κατά της συμμετοχής προσφέροντος, από συμμετέ¬ 
χοντα στο διαγωνισμό. 

γ. Κατά της απόφασης με την οποία ανατίθεται μελέτη ή 
έργο ή υπηρεσίες, από συμεμτέχοντα στο διαγωνισμό. 

Οι ανωτέρω πράξεις επί ποινή απαραδέκτου προσβάλ¬ 
λονται σταδιακά. 

Η ένσταση αφορά μόνο τη νομιμότητα της προσβαλλό¬ 
μενης πράξης. Υποβάλλεται εγγράφως στην αρμόδια υπη¬ 
ρεσία του Υπουργείου Βιομηχανίας, Ενέργειας και Τεχνο¬ 
λογίας. Προκειμένου για ένσταση κατά της προκήρυξης η 
προθεσμία υποβολής είναι τρεις (3) εργάσιμες ημέρες 
από την τελευταία δημοσίευση της περίληψης της προκή¬ 
ρυξης, όταν απαιτείται, ή από τη δημοσίευσή της στην 
Επίσημη Εφημερίδα των Ευρωπαϊκών Κοινοτήτων, προ¬ 
κειμένου για ένσταση κατά της συμμετοχής ενδιαφερομέ¬ 
νου τρεις (3) εργάσιμες ημέρες από τη λήξη της προθε¬ 
σμίας υποβολής των προσφορών και προκειμένου για έν¬ 
σταση κατά της απόφασης ανάθεσης τρεις (3) εργάσιμες 
ημέρες από την κοινοποίηση της απόφασης. Η αποδοχή ή 
απόρριψη της ένστασης γίνεται με απόφαση του Υπουρ¬ 
γού Βιομηχανίας, Ενέργειας και Τεχνολογίας μετά από 


γνώμη της αρμόδιας επιτροπής του άρθρου 5, παρ. 1, 
εντός δέκα (10) ημερών από την υποβολή της. 

Άρθρο 10 

Κατάρτιση της σύμβασης 

1. Μεταξύ του Δημοσίου, το οποίο εκπροσωπεί ο 
Υπουργός Βιομηχανίας, Ενέργειας και Τεχνολογίας και 
του επιλεγέντος καταρτίζεται σύμβαση εγγράφως σύμ¬ 
φωνα με τους όρους της απόφασης ανάθεσης. 

2. Η σύμβαση περιλαμβάνει τουλάχιστον τον τόπο και το 
χρόνο υπογραφής της, τα συμβαλλόμενα μέρη, σαφή πε¬ 
ριγραφή του ανάτεθέντος έργου ή μελέτης ή των ανατε- 
θεισών υπηρεσιών καθώς και τους τυχόν όρους εκτέλεσής 
τους, την αμοιβή, τις τεχνικές προδιαγραφές, τις προβλε- 
πόμενες εγγυήσεις (εγγύηση καλής εκτέλεσης, εγγύηση 
κατά την προκαταβολή κ.ο.κ.), τον τρόπο και το χρόνο επι¬ 
στροφής τους, τον τρόπο πληρωμής, τον τρόπο και το 
χρόνο παραλαβής, τους όρους της τυχόν αναθεώρηση τι¬ 
μών, τις ενδεχόμενες ποινικές ρήτρες. 

Άρθρο 11 

Καταβολή της αμοιβής 

1. Στη σύμβαση μπορεί να προβλέπεται η χορήγηση 
προκαταβολής στον ανάδοχο. Το ύψος της προκαταβολής 
δεν μπορεί να υπερβαίνει το 30% του συνολικού προϋπο¬ 
λογισμού. Για την καταβολή της προκαταβολή απαιτείται 
η παροχή ισόποσης εγγύησης σύμφωνα με το άρθρο 4, 
παρ. 3 και δήλωση του πιστωτικού ή του νομικού προσώ¬ 
που ότι θα καταβάλλει το ποσό της εγγύησης αφού παραι¬ 
τηθεί της ενστάσεως διζήσεως, εντός τριών (3) ημερών, 
μετά την ειδοποίηση από το Υπουργείο Βιομηχανίας, 
Ενέργειας και Τεχνολογίας για τη γενόμενη κατάπτωσή 
της. 

2. Είναι δυνατή η τμηματική καταβολή της αμοιβής εφό¬ 
σον τούτο προβλέπεται στη σύμβαση, μετά από έκθεση 
της αρμόδιας επιτροπής παρακολούθησης τσυ άρθρου 7, 
παρ. 4 εδ. β, του Ν. 2244/94, που βεβαιώνει τη σύμφωνη 
με τη σύμβαση πρόοδο του έργου, της μελέτης ή των υπη¬ 
ρεσιών. 

3. Η τελική πληρωμή γίνεται μετά την παραλαβή του έρ¬ 
γου, της μελέτης ή των υπηρεσιών που διενεργείται σύμ¬ 
φωνα με το άρθρο 12. 

Άρθρο 12 

• Παραλαβή του έργου, της μελέτης ή των υπηρεσιών 

Μετά την περάτωση των εργασιών η επιτροπή παρακο¬ 
λούθησης του άρθρου 7, παρ. 4 εδ. β, του Ν. 2244/1994 
παραλαμβάνει το έργο, τη μελέτη ή τις υπηρεσίες. 

Άρθρο 13 

Επιστροφή των καταβληθέντων ποσών 

Με απόφαση του Υπουργού Βιομηχανίας, Ενέργειας και 
Τεχνολογίας μετά από εισήγηση της αρμόδιας επιτροπής 
παρακολούθησης του άρθρου 7, παρ. 4 εδ. β, του Ν. 
2244/1994 διακόπτεται η χρηματοδότηση της μελέτης, 
του έργου ή των υπηρεσιών, εφόσον ο ανάδοχος υπαιτίως 
δεν εκτελεί το έργο, δεν εκπονεί τη μελέτη ή δεν παρέχει 
υπηρεσίες σύμφωνα με το παρόν και τη σύμβαση ανάθε- 

σης. Με την ίδια απόφαση διατάσσεται η επιτροπή των κα- 
ταβληθέντων ποσών εντόκως. 

Άρθρο 14 

Η ισχύς του παρόντος διατάγματος αρχίζει από τη δημο¬ 
σίευσή του στην Εφημερίδα της Κυβερνήσεως. 

Τον Υπουργό Βιομηχανίας, Ενέργειας και Τεχνολογίας 
αναθέτουμε τη δημοσίευση και την εκτέλεση του παρό¬ 
ντος διατάγματος. 

Αθήνα, 1 Αυ γούστου 1995 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ 

ΒΙΟΜΗΧΑΝΙΑΣ, ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ 

ΚΩΣΤΑΣ ΣΗΜΙΤΗΣ 

-♦- 

(3) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 328 
Αντιπροσωπευτική Συνέλευση Κοινωνικού Ελέγχου 
(ΑΣΚΕ) στον Οργανισμό Αστικών Συγκοινωνιών Αθη¬ 
νών (Ο.Α.Σ.Α.). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των παρ. 4 και 6 του άρθρου 2 του Ν. 
2175/93 «Οργάνωση ενιαίου φορέα αστικών συγκοινω¬ 
νιών στην περιοχή Αθηνών - Πειραιώς και Περιχώρων και 
άλλες διατάξεις». 

2. Το γεγονός ότι από τις διατάξεις του Διατάγματος αυ¬ 
τού, δεν προκαλείται δαπάνη σε βάρος του Κρατικού 
Προϋπολογισμού. 

3. Την αριθ. 339/1995 γνωμοδότηση του Συμβουλίου 
της Επικρατείας, μετά από πρόταση των Υπουργών Εθνι¬ 
κής Οικονομίας και Μεταφορών και Επικοινωνιών, αποφα¬ 
σίζουμε: 

Άρθρο 1 

Αρμοδιότητες Αντιπροσωπευτικής Συνελεύσεως 
Κοινωνικού Ελέγχου. 

Αντιπροσωπευτική Συνέλευση Κοινωνικού Ελέγχου 
αποτελεί το όργανο κοινωνικού ελέγχου του Οργανισμού 
και των εταιριών που ιδρύει ο Οργανισμός Αστικών Συγκοι¬ 
νωνιών Αθηνών και έχει τις παρακάτω αρμοδιότητες: 

1. Συμμετέχει στη διαμόρφωση του Προγράμματος Οι¬ 
κονομικής και Κοινωνικής Ανάπτυξης στον τομέα των συ¬ 
γκοινωνιών, όσον αφορά το αντικείμενο του Οργανισμού 
Αστικών Συγκοινωνιών Αθηνών και των εταιριών που 
ιδρύει. 

2. Ελέγχει τον Ισολογισμό, την έκθεση πεπραγμένων 
και εισηγείται στην Γενική Συνέλευση επί της απαλλαγής 
των Διοικητικών Συμβουλίων από κάθε ευθύνη. 

3. Ελέγχει την πορεία υλοποίησης του εγκεκριμένου 
προγράμματος ανάπτυξης των φορέων και υποβάλλει 
προς τη Γ ενική Συνέλευση έκθεση για την δράση των Διοι¬ 
κητικών Συμβουλίων Οργανισμού Αστικών Συγκοινωνιών 
Αθηνών και των εταιριών που αυτός ιδρύει. 

4. Γνωμοδοτεί και διατυπώνει τη γνώμη της επί κάθε θέ¬ 


ματος που παραπέμπουν σ’ αυτήν τα Διοικητικά Συμβού¬ 
λια ή οι Γενικές Συνελεύσεις. 

Άρθρο 2 

Συγκρότηση Αντιπροσωπευτικής Συνελεύσεως Κοινωνι¬ 
κού Ελέγχου 

1. Η Αντιπροσωπευτική Συνέλευση Κοινωνικού Ελέγχου 
αποτελείται από είκοσι επτά (27) μέλη των οποίων η θη¬ 
τεία ορίζεται ως τριετής, συγκροτείται δε ως ακολού¬ 
θως: 

α) Εκπρόσωποι Κοινωνικών φορέων δέκα (10) μέλη: 


Τοπική Ένωση Δήμων και Κοινοτήτων 

- Νομού Αττικής (ΤΕΔΚΝΑ) μέλη 2 

-Δήμου Αθήνα μέλη 1 

- Δήμου Πειραιά μέλη 1 

- Γενική Συνομοσπονδία Εργατών 

Ελλάδος (Γ.Σ.Ε.Ε.) μέλη 1 

- Ανώτατη Διοίκηση Ενώσεων Δημοσίων 

Υπαλλήλων (Α.ΔΕ.ΔΥ) μέλη 1 

- Σύνδεσμος Ελλήνων Βιομηχανιών (ΣΕΒ) μέλη 1 

- Εμπορικό Βιομηχανικό Επιμελητήριο 

Αθήνας (ΕΒΕΑ), Εμπορικό Βιομηχανικό 
Επιμελητήριο Πειραιά (ΕΒΕΠ) μέλη 1 

- Σύλλογος Συγκοινωνιολόγων μέλη 1 

- Τεχνικό Επιμελητήριο Ελλάδος (ΤΕΕ) μέλη 1 


Οι παραπάνω εκπρόσωποι με τους αναπληρωτές τους, 
ορίζονται από τις διοικήσεις των αντίστοιχων κοινωνικών 
φορέων και διορίζονται με απόφαση του Υπουργού Μετα¬ 
φορών και Επικοινωνιών. 

β) Εκπρόσωποι Μετόχων, μέλη εννέα (9) 

- Εκπρόσωποι Υπουργού Εθν. Οικονομίας Μέλη 3, με 
βαθμό Α' του κλάδου ΠΕ 

-Εκπρόσωποι Υπουργού Εσωτερικών Μέλη 3, με 
βαθμό Α' του κλάδου ΠΕ 

- Εκπρόσωποι Υπουργού Μεταφορών και Επικοινωνιών 
Μέλη 3, με βαθμό Α' του κλάδου ΠΕ. 

Οι εκπρόσωποι των Υπουργών Εθνικής Οικονομίας, 
Εσωτερικών και Μεταφορών και Επικοινωνιών, με τους 
αναπληρωτές τους, προτείνονται από τους αντίστοιχουςς 
Υπουργούς και διορίζονται με απόφαση του Υπουργού 
Μεταφορών και Επικοινωνιών. 

γ) Εκπρόσωποι Εργαζομένων οκτών (8) μέλη. 

Οι Εκπρόσωποι των Εργαζομένων εκλέγονται με τους 
αναπληρωτές τους, με άμεση καθολική και μυστική ψηφο¬ 
φορία από όλους τους Εργαζόμενους, (με το σύστημα κα¬ 
θολική και μυστική ψηφοφορία από όλους τους Εργαζό¬ 
μενους^ το σύστημα της απλής αναλογικής, όπως ορίζε¬ 
ται στο άρθρο 12 του Ν. 1264/82. Η διαδικασία, ο χρόνος 
και οι λεπτομέρειες της καθολικής μυστικής ψηφοφορίας, 
καθορίζονται για κάθε εκλογή από πενταμελή Εφορευτική 
Επιτροπή. Τα μέλη της Εφορευτικής Επιτροπής, η οποία 
προεδρεύεται απο Δικαστικό Λειτουργό, που ορίζεται 
κατά τη διάταξη του άρθρου 11 του Ν. 1264/82 ορίζονται 
με απόφαση του Υπουργού Μεταφορών και Επικοινωνιών, 
ύστερα από κοινή απόφαση όλων των αναγνωρισμένων 
συνδικαλιστικών οργανώσεων στο χώρο ή της Γ ενικής Συ¬ 
νομοσπονδίας Εργατών Ελλάδος. Στην ίδια Υπουργική 
Απόφαση, τάσσεται και η προθεσμία μέσα στην οποία 
πρέπει να εκλεγούν οι εκπρόσωποι αυτοί. 

- Ειδικότερα ως Εκπρόσωποι των Εργαζομένων εκλέ¬ 
γονται ανά δύο (2) από τους Εργαζομένους στον Οργανι¬ 
σμό Αστικών Συγκοινωνιών Αθηνών, στην Εταιρεία θερμι- 

κών Λεωφορείων στα Ηλεκτροκίνητα Λεωφορεία Πει¬ 
ραιώς - Αθηνών και Περιχώρων και στον Ηλεκτρικό Σιδη¬ 
ρόδρομο Αθηνών - Πειραιώς. 

- Ο ορισμός των Εκπροσώπων της περίπτωσης α της 
προηγούμενης παραγράφου, γίνεται ύστερα από έγγραφο 
ερώτημα του Υπουργού Μεταφορών και Επικοινωνιών, με 
το οποίο ορίζεται και προθεσμία τουλάχιστον είκοσι (20) 
ημερών. Σε περίπτωση που για οποιοδήποτε λόγο δεν ορί¬ 
ζονται οι Εκπρόσωποι, αυτοί ορίζονται και διορίζονται με 
απόφαση του Υπουργού Μεταφορών και Επικοινωνιών. 

- Στην Αντιπροσωπευτική Συνέλευση Κοινωνικού Ελέγ¬ 
χου θα συμμετέχουν ανά δύο Εκπρόσωποι Εργαζομένων 
κάθε Εταιρίας που θα ιδρύσει ο Οργανισμός Αστικών Συ¬ 
γκοινωνιών Αθηνών κατά το άρθρο 1 του Ν. 2175/93. 

2. Ο Πρόεδρος και ο Αντιπρόεδρος της Αντιπροσωπευ¬ 
τικής Συνέλευσης Κοινωνικού Ελέγχου εκλέγονται μεταξύ 
των μελών αυτής, με θητεία ενός έτους, μετά από μυστική 
κάθε φορά ψηφοφορία. 

3. Αμέσως μετά την συγκρότηση της Αντιπροσωπευτι¬ 
κής Συνέλευσης Κοινωνικού Ελέγχου, δημιουργείται μό¬ 
νιμη υπηρεσιακή μονάδα γραμματειακής υποστήριξης αυ¬ 
τής, με ευθύνη του Διοικητικού Συμβουλίου Οργανισμού 
Αστικών Συγκοινωνιών Αθηνών. 

4. Όλα τα μέλη της Αντιπροσωπευτικής Συνέλευσης 
Κοινωνικού Ελέγχου διορίζονται με απόφαση του Υπουρ¬ 
γού Μεταφορών και Επικοινωνιών και ανακαλούνται και 
αντικαθίστανται οποτεδήποτε και για το υπόλοιπο της θη¬ 
τείας τους, μετά από απόφαση των οργάνων που τους 
προέτειναν ή τους εξέλεξαν και αντίστοιχη απόφαση του 
Υπουργού Μεταφορών και Επικοινωνιών. 

Αρθρο 3 

Λειτουργία Αντιπροσωπευτικής Συνελεύσεως 
Κοινωνικού Ελέγχου 

1. Η Αντιπροσωπευτική Συνέλευση Κοινωνικού Ελέγχου 
συνέρχεται ανά τρίμηνο σε τακτική συνεδρίαση, μετά από 
πρόσκληση του Προέδρου αυτής ή του Αντιπροέδρου σε 
περίπτωση απουσίας του Προέδρου. 

Η Αντιπροσωπευτική Συνέλευση Κοινωνικού Ελέγχου 


συνέρχεται σε έκτακτη συνεδρίαση όταν ζητηθεί: 

α) Από επτά (7) τουλάχιστον μέλη του ή 

β) Από το Διοικητικό Συμβούλιο του Οργανισμού Αστι¬ 
κών Συγκοινωνιών Αθηνών ή 

γ) Από τον Υπουργό Μεταφορών και Επικοινωνιών. 

2. Η Αντιπροσωπευτική Συνέλευση Κοινωνικού Ελέγχου 
βρίσκεται σε απαρτία αν είναι παρόντα δέκα οχτώ (18) 
μέλη τουλάχιστον αποφασίζει δε με την απόλυτη πλειο- 
ψηφία των παρόντων μελών. 

3. Η ημερήσια διάταξη των τακτικών συνεδριάσεων της 
Αντιπροσωπευτικής Συνέλευσης Κοινωνικού Ελέγχου, 
καθορίζονται από τον Πρόεδρο αυτής και σε περίπτωση 
απουσίας ή κωλύμματος αυτού από τον Αντιπρόεδρο. 

κατά τις έκτακτες συνεδριάσεις της Αντιπροσωπευτι¬ 
κής Συνέλευσης Κοινωνικού Ελέγχου, στην ημερήσια διά¬ 
ταξη συμπεριλαμβάνονται υποχρεωτικά και τα θέματα που 
ζητούνται, απ’ τους αιτούντες την έκτακτη σύγκλησή της. 

4. Η ημερήσια διάταξη των συγκλήσεων της Αντιπροσω¬ 
πευτικής Συνέλευσης, Κοινωνικού Ελέγχου, αποστέλλο- 
νται στα μέλη της τουλάχιστον τρεις (3) ημέρες προ της 
συνεδρίασης. 

- Περίληψη των πρακτικών κάθε συνεδρίασης και των 
αποφάσεων που λαμβάνονται, τηρούνται με μέριμνα της 
υπηρεσιακής γραμματειακής μονάδας υποστήριξης της 
Αντιπροσωπευτικής Συνέλευσης Κοινωνικού Ελέγχου. 

5. Οι λοιπές λεπτομέρειες για την λειτουργία της αντι¬ 
προσωπευτικής Συνέλευσης Κοινωνικού Ελέγχου καθορί¬ 
ζονται με κανονισμό λειτουργίας που εγκρίνεται απ' αυτή. 

- Στον Υπουργό Μεταφορών και Επικοινωνιών αναθέ¬ 
τουμε τη δημοσίευση και εκτέλεση του παρόντος Διατάγ¬ 
ματος. 

Αθήνα, 21 Αυγούστου 1995 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο» ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

ΠΑΝΝΟΣ ΠΑΠΑΝΤΩΝΙΟΥ ΑΘΑΝΑΣΙΟΣ ΤΣΟΥΡΑΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΟΣ (ΤΕΥΧΟΣ ΠΡΩΤΟ) 


ΕΘΝΙΚΟ ΤΥΠΟΓΡΑΦΕΙΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


1 

Διεύθυνση 

Καποδιστρίου 34 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας : 

104 32 

λειτουργούν καθημερινά από 8.00* έως 13.00* 

ΤΕΙΕΧ 

22.3211 ΥΡΕΤ6Ρ 

ΡΑΧ 

5234312 



ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Σολωμού 51 τηλ.: 52.39.762 

* ΒΙΒΛΙΟΘΗΚΗ: Σολωμού51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληρ οφόρησης: Για τα δημοσιεύματα των ΦΕΚ Σολωμού 51 τηλ.: 52.25.713 — 52.49.547 

• Οδηγίες για δημοσιεύματα Ανωνύμων Εταιρειών και ΕΠΕ ΐηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιυέο κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Από 25 σελίδες και πάνω η ημή πώλησης κάθε φύλλου (δσέλιδου ή μέρους αυτού) αυξάνεται κατά 50 δρχ. 


Μπορείτε να γίνετε συνδρομητής για όποιο τεύχος θέλετε, θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Κωδικός αριθ. κατάθεσης στο Δημόσιο Ταμείο 3512 

Η ετήσια συνδρομή είναι: 

Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 


α) Για το Τεύχος Α' Δρχ. 20.000 

Δρχ. 

1.000 

β) » » 

» 

Β' 

» 40.000 

» 

2.000 

γ) » » 

» 

Γ 

» 10.000 


500 

ο) » » 

» 

Δ’ 

» 40.000 

» 

2.000 

ε) » » 

» 

Αναπτυξιακών Πράξεων 

» 25.000 

» 

1.250 

στ) » » 

» 

Ν.Π.Δ.Δ. 

» 10.000 

» 

500 

ζ) » * 

» 

ΠΑΡΑΡΤΗΜΑ 

» 5.000 

» 

250 

η) » » 

» 

Δελτ. Εμπ.& Βιομ. Ιδ. 

» 10.000 


500 

θ) » » 

» 

Αν. Ειδικού Δικαστηρίου 

» 3.000 

» 

150 

ι) » » 

» 

Α.Ε.&Ε.Π.Ε. 

» 210.000 

» 

10.500 

ια) Για όλα τα Τεύχη εκτός ΤΑΕ-ΕΠΕ 

» 110.000 

» 

5.500 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 














